ग्रह अपनी दशा में किस भाव का फल देगा यह हमेशा भाव चलित कुण्‍डली से देखें। जैसे कोई ग्रह राशि कुण्‍डली में पहले भाव में बैठा हो तो हमें लगेगा कि वह अपनी दशा में स्‍वास्‍थ्‍य देगा। लेकिन मान लिजिए कि वह ग्रह चलित कुण्‍डली में बारहवें भाव में चला गया तो फिर वह स्‍वास्‍थ्‍य की जगह बारहवें भाव का फल, जैसे अस्‍पताल में भर्ती होना और अकेलेपन जैसा फल ज़्यादा देगा। अगर ग्रह की भाव स्थिति भाव चलित कुण्‍डली में बदल जाती है तो ग्रह उस भाव से जुड़ा हुआ फल देता है जिस भाव में वह भाव चलित कुण्‍डली में होता है।